Miksi Jeesus Nasaretilainen ristiinnaulittiin?
Rohkeiden väittämiensä vuoksi.
Hän väitti olevansa Jumala ainoa Poika.
Miksi kukaan ottaisi sitä todesta?
Se vähän riippuu. Jos Jeesus todella nousi kuolleista, -
Hänen väitteellään on huomattavaa painoarvoa.
Toisaalta jos ylösnousemusta ei koskaan tapahtunut, -
Jeesus voidaan sivuuttaa kiehtovana mutta traagisena historian henkilönä.
Nousiko Jeesus kuolleista?
Ensin täytyy saada vastaus kahteen lisäkysymykseen.
Mitkä tosiasiat vaativat selityksen?
Ja mikä selitys vastaa tosiasioita parhaiten?
On kolme tosiasiaa, jotka kaipaavat selitystä: -
Jeesuksen tyhjä hauta, -
Jeesuksen ilmestymiset elossa kuolemansa jälkeen -
ja opetuslasten usko Jeesuksen ylösnousemukseen.
Tutkitaanpa niitä.
Tosiasia numero 1.
Jeesuksen tyhjän haudan löytäminen -
raportoidaan kuudessa itsenäisessä lähteessä.
Niistä osa kuuluu Uuden testamentin vanhimpiin teksteihin.
Se on tärkeää, sillä kun tapahtuma on taltioitu -
kahteen tai useampaan toisistaan riippumattomaan lähteeseen, -
kertomuksen uskottavuus kasvaa.
Mitä varhaisempia lähteet ovat, sitä luotettavampana niitä pidetään.
Lisäksi evankeliumit kertovat, että Jeesuksen ruumiin katoamisen -
huomasivat ensimmäisenä naiset. Se on historiallista, -
sillä siinä kulttuurissa naisen todistuksen arvo oli lähes olematon.
Myöhempi sepitys tai peukalointi olisi nostanut heidän sijaansa miehet.
Tyhjän haudan uskottavuutta lisää myös juutalaisten johtajien reaktio.
Kun he kuulivat, että hauta on tyhjä, -
he sanoivat Jeesuksen seuraajien varastaneen ruumiin -
myöntäen siten, että Jeesuksen hauta oli todella tyhjä.
"Tutkijoiden suuri enemmistö pitää Raamatun kertomusta -
tyhjästä haudasta luotettavana."
Tosiasia numero 2: Jeesus ilmestyi elävänä kuolemansa jälkeen.
Yhdessä Uuden testamentin vanhimmista kirjeistä -
Paavali luettelee todistajat, joille ylösnoussut Jeesus ilmestyi.
"Hän ilmestyi Pietarille, sitten niille kahdelletoista, -
sitten kerralla yli viidellesadalle veljelle.
Sitten Jaakobille ja sitten kaikille apostoleille.
Viimeiseksi Hän ilmestyi minullekin."
Lisäksi ylösnousseen Jeesuksen eri ilmestymiskerrat -
vahvistetaan itsenäisesti evankeliumin selonteoissa.
Jo yksin Paavalin todistuksen pohjalta miltei kaikki historiantutkijat -
ovat sitä mieltä, että eri henkilöt ja ryhmät -
näkivät Jeesuksen elossa kuolemansa jälkeen.
"On historiallinen tosiseikka, että Pietarilla ja opetuslapsilla -
oli Jeesuksen kuoleman jälkeen kokemuksia, -
joissa Jeesus ilmestyi heille ylösnousseena Kristuksena."
Tosiasia numero 3: Opetuslasten usko ylösnousemukseen.
Ristiinnaulitsemisen jälkeen seuraajat olivat šokissa -
ja lyötyjä. He lymyilivät peläten henkensä edestä.
Juutalaiset eivät pitäneet mahdollisena, -
että Messias kuolee vihollisten käsissä, saati herää eloon.
Juutalaisten mukaan ylösnousemus oli yleismaailmallinen tapahtuma -
tuomiopäivänä maailmanajan lopussa, ei yksittäinen tapahtuma historiassa.
Lisäksi ristiinnaulitseminen rikollisena merkitsi laissa, -
että hän oli Jumalan kiroama.
Silti kaikesta tästä huolimatta -
opetuslapset uskoivat yhtäkkiä vilpittömästi, -
että Jumala oli herättänyt Jeesuksen kuolleista.
He olivat asiasta niin vakuuttuneita, -
että kuolemankaan uhalla yksikään heistä ei kieltänyt uskoaan.
Jopa fariseus Paavali, joka vainosi kristittyjä, -
kääntyi yhtäkkiä itse kristityksi.
Samoin Jeesuksen skeptinen pikkuveli, Jaakob.
"On tarvittu voimakasta kokemusta, -
jotta varhaisen kristinuskon kaltainen liike on voinut syntyä."
"Historiantutkijana en voi selittää varhaisen kristinuskon nousua -
muulla kuin Jeesuksen ylös- nousemuksella ja tyhjällä haudalla."
Nämä kolme lujasti vakiintunutta tosiasiaa vaativat riittävää selitystä.
Miten ne ymmärtää?
Niille on historian saatossa yritetty tarjota luonnollisia selityksiä, -
kuten salaliitto, valekuolema, -
hallusinaatiot ja niin edelleen.
Nykyajan tutkijat ovat lähes yksimielisesti kumonneet ne kaikki.
Näille kolmelle tosiasialle ei yksinkertaisesti ole -
yhtäkään vakuuttavaa luonnollista selitystä.
Alkuperäisten silminnäkijöiden selitys oli, -
että Jumala herätti Jeesuksen kuolleista.
Jos on mahdollista, että Jumala on olemassa, -
tätä selitystä ei voi sulkea pois.
"Jumalalle, joka pystyy luomaan maailmankaikkeuden, -
jokin ylösnousemus olisi lastenleikkiä."
Tyhjä hauta, Jeesuksen ilmestymiset elossa kuoleman jälkeen -
ja ryhmä hylättyjä seuraajia, -
jotka radikaali usko ylösnousseeseen Messiaaseen yhtäkkiä muutti.
Nämä ovat itsenäisesti vakiintuneita historiallisia tosiasioita.
Miten sinä selität ne?
Tämän Jeesuksen Jumala herätti, minkä todistajia me olemme. - Pietari
Suomennos: Marianne Tenetz